समारोह में 327 बच्चे पुरस्कृत, पुस्तक का विमोचन भी
पटना सिटी|रानीपुर चकस्थित केशव विद्या मंदिर में शनिवार को वार्षिक खेलकूद प्रतियोगिता में सफल 327 छात्र-छात्राओं को पुरस्कृत किया गया। समारोह में विद्यालय के निदेशक डाॅ. विजय नारायण मल्लिक की पुस्तिका मनुष्य भगवान या शैतान का विमोचन हुआ। निदेशक ने कहा कि शिक्षा के साथ खेलकूद प्रतिस्पर्धा, सहयोग, अनुशासन समर्पण, प्रखरता, लक्ष्यभेदन आदि भावना जागृत होती है। प्राचार्य दिनेश मिश्र ने प्रतिभागी बच्चों का स्वागत किया। विद्यालय के सचिव धर्मराज ने धन्यवाद ज्ञापित किया। प्रतियोगिता में शिशु वर्ग में हर्ष, अष्टम के पीयूष सिंह, वैष्णवी, बाल वर्ग में प्रतीक तिवारी, अदिति, प्रीतम आदि को पुरस्कृत किया गया।
hin_Deva hin_Deva